નવી દિલ્હી– પ્રધાનમંત્રી મુદ્રા યોજના-PMMY- હેઠળ સ્વરોજગારક્ષેત્રમાં કામ કરતાં લોકોને જોડવાનો પ્રસ્તાવ સરકાર સમક્ષ મૂકવામાં આવ્યો છે. લેબર મંત્રાલયે મૂકેલા આ પ્રસ્તાવથી 2019ની લોકસભા ચૂંટણી પહેલાં રોજગાર પેદા કરવાની દ્રષ્ટિએ સરકારની શાખ સુધરી શકે છે. તાજેતરમાં ઇપીએફઓ નેટવર્કના 55 લાખ લોકોને આ યોજનામાં સાંકળીને રોજગારમાં વૃદ્ધિ થવાના દાવાઓને લઇને ભારે વિવાદ સર્જાયો હતો. ત્યારે વિશેષજ્ઞોનું માનવું છે કે ઇપીએફઓમાં એનરોલમેન્ટથી રોજગારીમાં વધારો થાય એ જરુરી નથી. પીએમએમવાય તેનાથી અલગ છે. સ્વરોજગાર મેળવતાં લોકોના આંકડા રોજગાર ડેટામાં શામેલ કરવાનો આ પહેલો પ્રયાસ છે. લેબર મિનિસ્ટ્રી હેઠળના લેબર બ્યૂરો જલદી જ પીએમએમવાય લાભાર્થીઓના ડેટાનું વિશ્લેષણ કરનાર છે. આ ડેટાથી દેશમાં રહેલા કુલ વર્કફોર્સનું ચિત્ર સ્પષ્ટ થઇ શકે છે. આ કામગીરી એપ્રિલમાં ઝવાની ધારણા છે.